Na temelju članka 8. stavka 1. Odluke o Stipendiji Grada Zagreba za učenike i studente na temelju socioekonomskog statusa (Službeni glasnik Grada Zagreba 26/21, 25/22),

**gradonačelnik Grada Zagreba**

**raspisuje**

**NATJEČAJ**

**ZA DODJELU STIPENDIJE GRADA ZAGREBA**

**ZA UČENIKE NA TEMELJU SOCIOEKONOMSKOG STATUSA**

**ZA ŠKOLSKU GODINU 2022./2023.**

**1.** Za školsku godinu 2022./2023. učenicima će se dodijeliti 80 Stipendija na temelju socioekonomskog statusa (u nastavku: Stipendija).

**2.** Pravo sudjelovanja na natječaju za dodjelu Stipendije imaju učenici koji ispunjavaju sljedeće uvjete:

- da su državljani Republike Hrvatske;

- da prosječni mjesečni prihod po članu učenikova kućanstva, ostvaren u razdoblju od 1. siječnja do 31. prosinca 2021. godine, ne prelazi iznos od 1.995,60 kuna;

- da su redoviti učenici srednje škole u Gradu Zagrebu ili Zrakoplovne tehničke škole Rudolfa Perešina u Velikoj Gorici;

- da imaju prijavljeno prebivalište u Gradu Zagrebu neprekidno najmanje jednu godinu prije objave natječaja;

- da nisu, osim iz opravdanih razloga, ponavljali razred u srednjoj školi.

**3.** Stipendija se dodjeljuje za tekuću školsku godinu za trajanja statusa redovitog učenika na deset mjeseci, odnosno pet mjeseci ako u tom roku prema nastavnom planu škole za koji je Stipendija odobrena završava nastavni plan korisnika Stipendije, računajući od 1. rujna 2022.

Mjesečno stipendija iznosi neto 2.700,00 kuna, odnosno 358,35 eura ( fiksni tečaj konverzije 7,53450)

**4.** Kriteriji za utvrđivanje liste kandidata za dodjelu Stipendije su socioekonomski status i uspjeh u školovanju.

Kandidati za dodjelu Stipendije za učenike rangiraju se ponajprije na temelju bodova ostvarenih prema socioekonomskim statusu, a potom, ako postoji više kandidata s jednakim brojem bodova na istom mjestu na rang-listi i prema uspjehu u školovanju.

**5**. Stipendiju mogu ostvariti najviše dva kandidata iz jednog kućanstva.

Kandidati ne mogu ostvariti Stipendiju za već stečenu razinu obrazovanja.

Korisnik Stipendije ne može istodobno biti korisnik neke druge novčane stipendije financirane javnim sredstvima.

**6.** Natječaj traje 30 dana od dana objave na web stranici Grada Zagreba [www.zagreb.hr](http://www.zagreb.hr)

Ako se na Natječaj prijavljuje više kandidata iz istog kućanstva, svaka prijava s dokumentacijom treba biti poslana u zasebnoj omotnici.

Prijave za dodjelu Stipendije šalju se poštom ili osobno predaju u Pisarnicu u zatvorenoj omotnici, na adresu: Gradski ured za socijalnu zaštitu, zdravstvo, branitelje i osobe s invaliditetom, Nova cesta 1, 10000 Zagreb, s naznakom na omotnici "za Natječaj za dodjelu Stipendije Grada Zagreba za učenike na temelju socioekonomskog statusa“.

**Prijave s nepotpunom dokumentacijom ili prijave koje ne budu podnesene u roku i na način propisan ovim Natječajem, neće se razmatrati.**

**7.** Prijave se dostavljaju isključivo na ispunjenim i potpisanim obrascima koji se nalaze u prilogu ovog Natječaja (Obrazac A1 – Prijava na Natječaj za dodjelu Stipendije Grada Zagreba za učenike na temelju socioekonomskog statusa za školsku godinu 2022./2023. i obrazac A2 – Izjava o članovima kućanstva).

Uz prijavu (obrazac A1) za dodjelu Stipendija potrebno je priložiti:

* 1. presliku domovnice ili elektronički izvod iz knjige državljana za kandidata;
  2. presliku izvatka iz matice rođenih za kandidata, ne stariji od dana objave Natječaja ili elektronički izvod iz matice rođenih za kandidata. ( NE RODNI LIST).,
  3. preslika uvjerenja o prebivalištu za kandidata i sve članove kućanstva, ne stariji od dana objave Natječaja ili elektronički zapis o prebivalištu za kandidata i sve članove kućanstva, ne stariji od dana objave Natječaja;
  4. preslike potvrda Porezne uprave (ispostave prema mjestu prebivališta) o visini dohotka i

primitaka za kandidata i sve članove kućanstva u razdoblju od 1.1.2021. do 31.12.2021.

* 1. presliku potvrde škole o redovitom upisu u srednju školu u školskoj godini 2022./2023. ne

stariju od dana objave Natječaja;

7.6. preslike svjedodžbi 7. i 8. razreda osnovne škole ( za kandidate prvog razreda srednje

škole);

7.7. preslike svjedodžbi svih prethodnih razreda srednje škole ( za kandidate viših razreda srednje

škole);

7.8. pisano obrazloženje i dokumentacija kojom se dokazuje opravdanost razloga ponavljanja

razreda u srednjoj školi - ako je kandidat iz opravdanih razloga, ponavljao razred u

srednjoj školi;

7.9. Ispunjen i potpisan obrazac A2 - Izjava o članovima kućanstvima.

1. **Bodovanje socioekonomskog statusa učenika provodi se na temelju sljedećih dokaza koje je potrebno priložiti uz obrazac A1:**

**A) za prosječni mjesečni prihod po članu kandidatova kućanstva, ostvaren u kalendarskoj 2021. godini ne prelazi iznos od 1.995,60 kn;**

- ispunjen i potpisan obrazac Izjave o članovima kućanstvima;

- presliku potvrde Porezne uprave ( ispostave prema mjestu prebivališta) o visini dohotka i

primitaka za kandidata i sve članove kućanstva u kalendarskoj 2021. godini;

- preslike uvjerenja o prebivališta za sve članove kućanstva, ne starije od dana objave Natječaja

**B) ako je kandidatu jedan roditelj umro, nestao ili nepoznat ili koji živi u kućanstvu s jednim roditeljem, temeljem:**

- preslike smrtnog lista ili izvatka iz matice umrlih za preminulog roditelja;

- preslike potvrde nadležnog tijela o nestaloj osobi ( ako je roditelj nestao);

- preslike izvatka iz matice rođenih za kandidata, ne starijeg od dana objave Natječaja ili elektronički izvod iz matice rođenih, ne starijeg od dana objave Natječaja (ako je iz istog vidljivo da je jedan roditelj nepoznat);

- preslike pravomoćnog rješenja ili preslika pravomoćne presude o razvodu braka ili preslike rješenja suda o određivanju privremene mjere s kojim će roditeljem dijete stanovati, o ostvarivanju osobnih odnosa s djetetom i radi uzdržavanja ili pravomoćno rješenje suda o povjeravanju djeteta jednom roditelju ili preslike uvjerenja nadležnog centraza socijalnu skrb da kandidat živi u kućanstvu s jednim roditeljem ne starije od dana objave Natječaja;

- preslike uvjerenja o prebivalištu roditelja s kojim kandidat živi, ne starije od dana objave Natječaja ili elektronički zapis o prebivalištu, ne stariji od dana objave Natječaja i ispunjen i potpisan obrazac A2 - Izjava o članovima kućanstva

**C) ako su kandidatu oba roditelja umrla, nestala ili nepoznata ili pod skrbništvom i/ili koristi pravo na uslugu smještaja izvan vlastite obitelji u skladu s propisima iz područja socijalne skrbi:**

- preslika smrtnog lista ili izvadak iz matice umrlih za preminule roditelje;

- preslika potvrde nadležnog tijela o nestaloj osobi (ako su oba roditelja nestala);

- preslika izvatka iz matice rođenih za kandidata, ne starijeg od dana objave Natječaja ili elektronički izvod iz matice rođenih za kandidata, ne starije od dana objave Natječaja;

- preslike pravomoćnog rješenja ili uvjerenja nadležnog centraza socijalnu skrb da je kandidat pod skrbništvom i/ili koristi pravo na uslugu smještaja izvan vlastite obitelji u skladu s propisima iz područja socijalne skrbi ne starije od dana objave Natječaja;

**D) ako kandidat živi u kućanstvu s bratom ili sestrom koji su predškolske dobi ili su u sustavu redovitoga osnovnoškolskoga, srednjoškolskoga i visokog obrazovanja ili su korisnici prava na doplatak za pomoć i njegu ili prava na osobnu invalidninu na temelju propisa iz područja socijalne skrbi:**

D.1. za braću i sestre predškolske dobi:

- ispunjen i potpisan obrazac Izjave o članovima kućanstva,

- preslika izvatka iz matice rođenih ili elektronički izvod iz matice rođenih za svakog brata ili sestru, ne starije od dana objave Natječaja

- presliku uvjerenja o prebivalištu ili elektronički zapis o prebivalištu za svakog brata ili sestru, ne stariji od dana objave Natječaja,

D.2. za braću i sestre u sustavu redovitog osnovnoškolskog, srednjoškolskog i visokog obrazovanja

- ispunjen i potpisan obrazac Izjave o članovima kućanstva,

- preslika izvatka iz matice rođenih ili elektronički izvod iz matice rođenih za svakog brata ili sestru, ne starije od dana objave Natječaja,

- preslika uvjerenja o prebivalištu ili elektronički zapis o prebivalištu za svakog brata ili sestru, ne stariji od dana objave Natječaja

- preslika potvrde škole/visokog učilišta ili elektronički zapis da se kandidatov brat ili sestra starosti do 26 godina nalaze na redovnom školovanju u školskoj/akademskoj godini 2022./2023. za svakog brata ili sestru, ne starije od dana objave Natječaja;

D.3. za braću i sestre koji su korisnici prava na doplatak za pomoć i njegu ili prava na osobnu invalidninu:

- ispunjen i potpisan obrazac Izjave o članovima kućanstva,

- presliku izvatka iz matice rođenih ili elektronički izvod iz matice rođenih za svakog brata ili sestru, ne starije od dana objave Natječaja,

- preslika uvjerenja o prebivalištu ili elektronički zapis o prebivalištu za svakog brata ili sestru, ne stariji od dana objave Natječaja,

- preslika rješenja o priznavanju prava na doplatak za pomoć i njegu ili osobnu invalidninu i dokaz o uplati u rujnu 2022. (uplata za 8. mjesec 2022.) ili preslika potvrde centra za socijalnu skrb da brat ili sestra kandidata ostvaruje pravo na doplatak za pomoć i njegu ili osobnu invalidninu za svakog brata ili sestru, ne starije od dana objave Natječaja;

**E) ako je kandidat roditelj:**

- preslika izvatka iz matice rođenih ili elektronički izvod iz matice rođenih za svako dijete kandidata, ne stariji od dana objave Natječaja

1. **Bodovanje uspjeha u školovanju provodi se temeljem sljedećih dokaza koje je potrebno priložiti uz obrazac A1:**
   1. za učenike prvih razreda srednje škole

-presliku svjedodžbe 7. i 8. razreda osnovne škole

* 1. za učenike viših razreda srednje škole

-presliku svjedodžbe prethodnog razreda srednje škole za kandidate viših srednjih škola

**10.** Prijedlog rang-liste učenika za dodjelu Stipendije s popisom kandidata čije su prijave potpune, pravovremene i ispunjavaju uvjete Natječaja, ali nisu ostvarili dovoljan broj bodova za uvrštavanje na rang-listu, kao i popis podnositelja čije su prijave nepotpune, nepravovremene ili ne ispunjavaju uvjete Natječaja bit će objavljen na web-stranici Grada Zagreba [www.zagreb.hr](http://www.zagreb.hr) u roku od 60 dana od dana isteka roka za podnošenje prijava.

Gradonačelnik utvrđuje konačnu listu za dodjelu Stipendije.

**11.** Nakon završetka školovanja, korisnik Stipendije obvezan je zaposliti se i raditi na području Grada Zagreba, odnosno uz suglasnost davatelja Stipendije, na području Republike Hrvatske, najmanje onoliko vremena koliko je primao Stipendiju.

Korisnik stipendije dužan je vratiti primljeni iznos Stipendije ako je pravo na Stipendiju ostvario na temelju neistinitih ili krivotvorenih podataka, ako je za trajanja ugovora o korištenju Stipendije primao drugu novčanu stipendiju financiranu javnim sredstvima, ako iz neopravdanih razloga ne završi razred za koji je primao Stipendiju, ako se ne zaposli u Gradu Zagrebu odnosno uz suglasnost davatelja Stipendije na području Republike Hrvatske i ne odradi onoliko vremena koliko je primao Stipendiju te ako bez opravdanog razloga i u roku ne dostavi podatke o školovanju i zaposlenju.